钦定古今图书集成/明伦汇编/氏族典/第592卷 > 《欧阳文忠系籍考》明·李鹤鸣
## 钦定古今图书集成/明伦汇编/氏族典/第592卷 > 《欧阳文忠系籍考》明·李鹤鸣

按《欧阳公族谱图序》云：“欧阳氏之先，本出于夏禹之
苗裔，自帝少康封其庶子于会稽，使守禹祀。历夏、商、
周，以世相传，至于允常，子曰句践，是为越王。句践五
传至王无疆，为楚威王所灭，其诸族子分散争立，皆
受封于楚。无疆之子蹄，封于乌程欧馀山之阳，为欧
阳亭侯，其后子孙遂以为氏。当汉之初，有仕为涿郡”
太守者，子孙遂居于北，或居青州之千乘，或居冀州
之渤海。千乘之显者曰生，字和伯，为汉博士，以经名
家，所谓《欧阳尚书》者是也。渤海之显者曰建，字坚石，
所谓“渤海赫赫欧阳坚石”者是也。建遇赵王伦之乱
见杀，其兄子质以其族南奔，居于长沙。其七世孙景
达仕于齐，不显，至其孙𬱟。𬱟子纥，仕“于陈；纥子询，询
子通，仕于唐，四世有闻，遂显。自通三世生琮，为吉州
刺史，子孙因家于吉州。自琮八世生万，又为吉州安
福令。其后或居安福，或居庐陵，或居吉水，而修之皇
祖，始居沙溪。至和二年，分吉水置永丰县，而沙溪分
属永丰。”今《谱》虽著庐陵，而实为吉州永丰人。此《序》文
也，载集中甚明。《谱》文云：“崇公讳观，字仲实，事具《陇冈
阡表》。享年五十有九，葬吉水沙溪之陇冈。”此《谱》文也，
亦载集中甚明。考公之生在真宗景德四年丁未六
月二十一日寅时，是时尚未置永丰县也。至仁宗天
圣四年丙寅，公年二十，自随州荐名礼部时，犹未置
永丰县也。迨至和元年岁甲午，始割吉水县报恩镇
及兴平等五乡置永丰县。当是时，公年四十八，丁母

水人也。四十八年，为永丰人也。十九年，其系籍于随
而领乡荐，称之曰“随人”犹可也；流寓于颍者二年，薨
于颍，称之曰“颍人”犹可也。而《庐陵县志》称公为庐陵
人何居？且凡例中称公世居儒林乡，儒林之名，以公
之叔祖仪故是，乃公之族人序中所谓“或居庐陵”者
是矣，而遂以公为儒林人可乎？仪为御史大夫郴第
三子，文忠公之祖信，郴第五子也，始居吉水沙溪，族
谱具在，何不考也？又云：公举科第，居谏院，此时尚未
析庐陵河东地为永丰，不知永丰析于吉水，非析于
庐陵也。吉水析于庐陵，在南唐元宗保太八年岁庚
戌，而永丰之析于吉水，在宋仁宗至和元年岁甲午，
相去一百一十六年。而称“析庐陵、河东地置永丰”，又
大误矣。原所误之由，是熟读《醉翁亭记》之过，不知庐
陵郡名也，始于汉，其郡治在新淦，领十县，今庐陵、吉
水二县地，“盖古吉阳、石阳二县地也。隋文帝改庐陵
郡为吉州，废石阳县为庐陵县，炀帝又复改为庐陵
郡。唐武德五年，又改郡为州，而以庐陵县附于州。元
宗天宝初，仍为庐陵郡。乾元初，复曰州。永淳始徙今
治。南唐因之，俱名吉州。”以后《名贤》或称吉州，或称庐
陵，皆以郡名，而非以县名也。欧公之称庐陵者以此。
若以为庐陵县人，则非矣。夫庐陵先贤，如胡忠简、欧
阳守道、刘须溪、軰理学、忠节，道德文章，自足照耀千
古，何必借欧阳文忠一人以为重？吉水如杨忠襄、胡
刚简、杨文节、解文敏、周文襄、罗迂齐、邹忠介、李忠肃
辈，亦自足以不朽，亦不必邀重于欧公，但系籍不可
不确，故特为考正。又如周文襄忱世居吉水仁寿乡
五都之鹳薮，其夫人固庐陵山前周氏人也。文襄仕
后，创别墅于山前，又敕葬于此，一子家焉，今亦称“庐
陵人。”吾恐天下后世不知两《志》之谁是，故并详之。

陈江总《欧阳𬱟墓志》：“家习尚书少府，儒高于汉册；世
居渤海太守，文重乎晋原。”

《齐东野语》：“欧公著《族谱》，号为精密，其言询生通，自通
三世生琮，为吉州刺史。当唐末，黄巢陷州县，率州民
捍贼，乡里赖以保全。琮以下谱亡，自琮八世生万，为
安福令，公为安福九世孙。以是考之，询在唐初，至黄
巢时，几三百年，仅得五世。琮在唐末，至宋仁宗才百
四十五年，乃为十六世，恐无是理。后世谱牒散亡，其”
难考如此。欧阳氏无他族，其源流甚明，尚尔，矧他姓
邪？

廖用贤《尚友录》。